CELEX: 31986R0713
Language: el
Date: 1986-03-06 00:00:00
Title: Κανονισμός (ΕΟΚ) αριθ. 713/86 της Επιτροπής της 6ης Μαρτίου 1986 που τροποποιεί τον κανονισμό (ΕΟΚ) αριθ. 3143/85 για τη διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου

Avis juridique important

|

31986R0713

Κανονισμός (ΕΟΚ) αριθ. 713/86 της Επιτροπής της 6ης Μαρτίου 1986 που τροποποιεί τον κανονισμό (ΕΟΚ) αριθ. 3143/85 για τη διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου  

Επίσημη Εφημερίδα αριθ. L 065 της 07/03/1986 σ. 0016 - 0016 Φινλανδική ειδική έκδοση: Κεφάλαιο 3 τόμος 20 σ. 0150  Σουηδική ειδική έκδοση: Κεφάλαιο 3 τόμος 20 σ. 0150 

***** ΚΑΝΟΝΙΣΜΟΣ (ΕΟΚ) αριθ. 713/86 ΤΗΣ ΕΠΙΤΡΟΠΗΣ  της 6ης Μαρτίου 1986  που τροποποιεί τον κανονισμό (ΕΟΚ) αριθ. 3143/85 για τη διάθεση σε μειωμένη τιμή βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3812/85 (4), καθιέρωσε καθεστώς πωλήσεως σε μειωμένη τιμή βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου·  ότι το άρθρο 5 του κανονισμού (ΕΟΚ) αριθ. 3143/85 προβλέπει ότι το βούτυρο μπορεί να αποτελέσει αντικείμενο ενσωματώσεως ορισμένων συστατικών· ότι φαίνεται σκόπιμο, λαμβάνοντας υπόψη την πείρα που αποκτήθηκε, να προβλεφθεί η δυνατότητα να ενσωματώνεται επίσης χλωριούχο νάτριο· ότι πρέπει, εξάλλου, να τροποποιηθεί η μεγίστη περιεκτικότητα της σιτοστερόλης που περιέχεται στη στιγμαστερόλη που απαιτείται σύμφωνα με τα υποδείγματα Ι και ΙΙ που προβλέπονται στο ίδιο άρθρο·  ότι το άρθρο 5 παράγραφος 4 του κανονισμού (ΕΟΚ) αριθ. 3143/85 προβλέπει ότι οι συσκευασίες του συμπυκνωμένου βουτύρου φέρουν ορισμένες ενδείξεις με χαρακτήρες ευκρινείς και ευανάγνωστους· ότι πρέπει να συμπληρωθεί η ένδειξη στη δανική γλώσσα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 του κανονισμού (ΕΟΚ) αριθ. 3143/85 τροποποιείται ως εξής:  1. Στην παράγραφο 1, το κείμενο του δευτέρου εδαφίου αντικαθίσταται από το ακόλουθο κείμενο:  «Ωστόσο, μπορεί να αποτελέσει αντικείμενο της ενσωματώσεως κατ' ανώτατο όριο 2 % των συστατικών της ξηράς ουσίας του γάλακτος από την οποία έχει αφαιρεθεί το λίπος ή/και 0,5 % λεκιθίνης (Ε 322) ή/και 0,75 % χλωριούχου νατρίου.»  2. Στην παράγραφο 2, υπόδειγμα Ι και υπόδειγμα ΙΙ, οι όροι «4 % σιτοστερόλη» αντικαθίστανται από τους όρους «6 % σιτοστερόλη» .  3. Στην παράγραφο 4, η πρώτη περίπτωση αντικαθίσταται από το ακόλουθο κείμενο: «Stege- og bagesmoer» ή «stegesmoer».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 298 της 12. 11. 1985, σ. 9.  (4) ΕΕ αριθ. L 368 της 31. 12. 1985, σ. 3.